Kiel helpi al Tubaro + dankon al helpantoj!
#000000
Helpo al Tubaro estas, ne nur helpo al la projekto, sed ankaŭ al ĉiuj esperantistoj, depende de la speco de la helpo. Se vi interesiĝas pri helpi, jen 5 manieroj por helpi Tubaron:
#000001
La unua maniero helpi, estas diskonigi la projekton, ne nur per la ligilo al la ĉefpaĝo (tubaro.aperu.net), sed ankaŭ per ligilo al ĉiu filmo (la butono Diskonigi kopios la ligilon por permesi postan algluon) Tio helpos, ke uzantoj vizitu la retejon kaj spektos pli da filmoj tie.
#000002
La dua maniero estas proponi filmojn. (Momente, nur YouTube estas subtenata de Tubaro. Legu pli ĉi tie). Ni celas fari ĉion pli aŭtomate, sed ni ne povas kolekti ĉiujn Esperantajn filmojn aŭtomate, ĉar kelkaj kanaloj estas nekonataj, novaj kanaloj aperas, estas malnovaj filmoj, kiuj ankoraŭ ne aperis en Tubaro, kaj ne indas plenigi la ĉefpaĝon je malnovaj filmoj. Pro tio, ke Tubaro povas plene funkcii sen ajna ensaluto, administrantoj devas kontroli la publikigon de proponoj de uzantoj. Depende de la momento, povas pasi kelkaj tagoj ĝis la proponita filmo finfine aperas publike.
#000003
La tria maniero estas proponi “ĝenrojn” por la ekzistantaj filmoj. (Ni uzos la vortojn “ĝenro” kaj “kategorio” kiel samsignifajn vortojn.) La kategorioj, kiujn Jutubo provizas, estas taŭgaj por ĝenerala platformo kiel Jutubo mem, sed ili estas ne sufiĉaj por esperanta retejo, same kiel libro pri ĥirurgio troviĝas en “medicina” sekcio en ĝenerala biblioteko, sed en la fakultato de medicino ĝi troviĝos en specifa sekcio. En la momento kiam tiu ĉi afiŝo estas alŝutita, ĉirkaŭ 30,000 filmoj estas en Tubaro. Multaj el ili estas enkategoriigitaj, sed plejmulto ne havas elektitajn ĝenrojn. Parenteze, la sistemo por ĝenroj de Tubaro permesas, ke iu filmo havu kelkajn ĝenrojn samtempe, do oni ne devas elekti, ekzemple, ĉu iu filmo estas videoblogo aŭ sportoj, ĉar ĝi povas esti en ambaŭ kategorioj.
#000004
Jen listo de la kategorioj (ĝenroj) klarigeto pri ĉiu el ili por gvidi vin pri kiun ĝenron elekti por kiu filmo:
#000005
La kvara maniero helpi Tubaron estas, signali problemojn pri filmetoj, ekzemple malĝusta lingvo, maltaŭgeco, nedisponeblo, ktp al la administrantoj.
#000007
En Esperanto: kompreneble, ajna filmo en Esperanto rajtas aperi en Tubaro.
En alia lingvo, sed iel rilata al Esperanto: Ekzemple lingvokursoj, aŭ filmoj kiuj parolas pri Esperanto en alia lingvo.
#000009
Ĉio krom tio, estus konsiderata kiel “Maltaŭga aŭ ne-rilata” en Tubaro. Kelkfoje la sekvataj kanaloj, kiuj ofte publikigas en Esperanto, faras iun filmon en alia lingvo, sen rilato al Esperanto. Ankaŭ povas okazi, ke iu filmo uzis la vorton “Esperanto”, kaj niaj robotoj trovis ĝin. Se vi trovas tian filmon, vi povas raporti al la administrantoj, por ke ni forigu ĝin el Tubaro.
#000010
Aliaj raporteblaj problemoj por filmoj estas:
#000011
Ne plu disponebla: Kelkfoje filmo malaperis el Jutubo, kaj indas ne plu montri ilin en Tubaro.
Renovigenda: Tubaro daŭre rekontrolas kaj renovigas datumojn por ĉiuj filmoj periode. Tamen, foje okazas, ke la aŭtoro de la filmo ŝanĝas titolon, priskribon aŭ alian eron en la originala platformo (ekz. ĉe Jutubo) antaŭ ol esti rekontrolata de Tubaro. Se vi rimarkas tian situacion, vi povas uzi “Renovigenda” por raporti tion al la administrantoj
Spamo: Filmoj, kiuj estas publikiĝintaj nur por ŝteli la atenton por reklami, sen ajna valora enhavo. Foje tiaj filmoj uzas la ĉefvortojn en Esperanto (jes, ankaŭ ni miras, ke tio okazas!) kaj do estas trovitaj de niaj robotoj.
Malĝusta lingvo: Foje okazas ke la filmo estas en Esperanto, sed ĝi estas markita en alia lingvo, aŭ male. Vi povas raporti tiun problemon per la butoneto apud la lingvoindikilo.
#000012
Finfine, kompreneble, fari bonajn komentojn en Tubaro helpos, ke uzantoj vizitu la retejon kaj malkovros novajn filmojn.
#000013
Ni volas profiti la okazon por danki al ĉiuj homoj kiuj permane proponis ĝenrojn por filmoj, kaj proponis amason da malnovaj filmoj. Speciale, estas unu homo, kiu proponis pli da 2,000 malnovaj filmoj (aprobotaj iom post iom, kiel ni diris antaŭe, por ne plenigi la ĉefpaĝon je malnovaj filmoj), kaj proponis ĝenrojn por pli ol 3,000 filmoj. Tiurilate, ni povas nur dankegi tiun grandan laboron, kiu certe helpos ke nia rekomendilo por rilataj filmoj funkcios pli bone, kaj pardonpeti se la kontrolado kaj aprobado de tiuj helpaĵoj estas pli malrapidaj ol atendite 🙂
#000014
Bonvolu atenti pri la jenaj punktoj:
#000015
Via komento publikiĝos tuje, senkontrole. Bonvolu ne enmeti personajn informojn.
Se vi intencas komuniki kun la aŭtoro, komentu ankaŭ ĉe la oficiala paĝo de la filmo.
Malrespektaj aŭ insultaj komentoj povas esti forigitaj aŭ redaktitaj de administrantoj.
#000016
Ĉu vi certas pri tio?
#000017
Se vi estas administranto, ensalutu per viaj informaĵoj.
#000018
por konservi viajn agordojn. Tamen, se vi ne bezonas konservi agordojn, vi povas elekti ne ricevi ilin.
#000019
Kuketoj por konservi viajn agordojn
#000020